
Përshkrimi

Ministria për Punë, Familje dhe Vlerat e Luftës Çlirimtare po zbaton Projektin e Reformës së Sistemit të Ndihmës Sociale të Kosovës. Reforma synon të forcojë Sistemin e Ndihmës Sociale duke përmirësuar identifikimin dhe përzgjedhjen e përfituesve bazuar në statusin e tyre socio -ekonomik dhe të varfërisë, duke siguruar përfitime të drejta të ndihmës sociale dhe duke lehtësuar qasjen në masa aktive të tregut të punës për përfituesit që janë të aftë për punë.

Për të mbështetur zbatimin e reformës, Qeveria synon të miratojë një Ligj të ri për SAS dhe legjislacionin dytësor përkatës të nevojshëm për zbatimin e tij efektiv. Zhvillimi dhe miratimi në kohë i akteve nënligjore, udhëzimeve administrative dhe instrumenteve të tjera ligjore përkatëse janë thelbësore për të siguruar që sistemi i reformuar të mund të zbatohet në mënyrë efektive. 

Në këtë kontekst, Projekti kërkon të angazhojë një Konsulent Ligjor të kualifikuar për të ofruar ekspertizë ligjore për MPFVLÇ, Grupin/Grupet përkatëse të Punës dhe ekipin e zbatimit të Projektit në shqyrtimin, hartimin, rishikimin dhe finalizimin e kuadrit ligjor dhe rregullator të nevojshëm për zbatimin e Sistemit të Ndihmës Sociale të reformuar.

Objektivi i detyrës

Objektivi i përgjithshëm i detyrës është të ofrojë ekspertizë të specializuar ligjore për të mbështetur zhvillimin dhe zbatimin e Sistemit të reformuar të Ndihmës Sociale në Kosovë.

Konsulenti Ligjor do të:

- shqyrtojë dhe analizojë kuadrin ekzistues ligjor që rregullon ndihmën sociale dhe fushat përkatëse;

- identifikojë boshllëqet ligjore, mospërputhjet, mbivendosjet dhe rreziqet e zbatimit që rrjedhin nga reforma e propozuar e SAS;

- Mbështetje për reformat më të gjera ligjore dhe rregullative të nevojshme për themelimin e SWIS-it;

- sigurojë përputhje midis legjislacionit parësor, legjislacionit dytësor, udhëzimeve administrative, mandateve institucionale dhe legjislacionit përkatës ndërsektorial;

- ofrojë këshilla dhe rekomandime ligjore për MPFVLÇ, Grupin/Grupet përkatëse të Punës dhe Projektin mbi çështjet që lindin gjatë zbatimit të reformës së SAS; dhe

- kontribuojë në krijimin e një kuadri ligjor koherent, gjithëpërfshirës dhe të zbatueshëm për Sistemin e reformuar të Ndihmës Sociale.


FUSHËVEPRIMI I PUNËS

Nën udhëheqjen e përgjithshme të Koordinatorit të Projektit dhe në koordinim të ngushtë me Drejtorin e Departamentit të Skemave Sociale (DSS), stafin përkatës të MPFVLÇ, Grupin/Grupet e Punës dhe palët e tjera të interesuara, Eksperti Ligjor do të ndërmarrë detyrat e mëposhtme:

- Rishikimi dhe analiza ligjore
- Hartimi i legjislacionit dytësor sipas Ligjit të ri SAS
- Mbështetja e reformave më të gjera ligjore dhe rregullatore
- Konsultimi dhe koordinimi i palëve të interesuara
- Mbështetja ligjore gjatë zbatimit.


KUALIFIKIMET

Eksperti do të duhet të përmbushë kërkesat e mëposhtme:

1. Të ketë diplomë master në drejtësi, shkenca sociale ose fusha të lidhura relevante për pozitën.

2. Të ketë të paktën pesë vjet përvojë pune relevante në hartimin e analizave dhe rekomandimeve ligjore për institucionet qeveritare.
3. Të ketë njohuri të gjuhës shqipe dhe angleze të folur dhe të shkruar.
4. Të ketë aftësi kompjuterike, duke përfshirë edhe njohuri të mira në MS Office (Excel, Word, PowerPoint, Outlook).
5. Përvoja e mëparshme në punën me programet/sektorin e mbrojtjes sociale është e detyrueshme;
6. Përvoja e punës në projekte me institucione ndërkombëtare si Banka Botërore, Kombet e Bashkuara dhe Bashkimi Evropian është një avantazh.

ORARI I PUNËS

Puna e ekspertit do të zhvillohet nga tetori 2026 deri në qershor 2027, me mundësi zgjatjeje. Eksperti do të punojë me kohë të plotë, bazuar në një vlerësim pozitiv të performancës, me gjashtë muajt e parë që shërbejnë si periudhë prove.

PROCESI I PËRZGJEDHJES:

Individë me përvojë dhe të kualifikuar do të përzgjidhen sipas dispozitave të Rregullores së Prokurimit të Bankës Botërore për Huamarrësit e Financimit të Projekteve të Investimeve (IPF), korrik 2016, bazuar në thirrjen e hapur.

Kriteret e Vlerësimit:

• Kualifikimi i përgjithshëm - 40 pikë

• Përvojë specifike në lidhje me detyrën - 60 pikë

Konsulentët individualë të interesuar mund të marrin informacione të mëtejshme në adresën më poshtë gjatë orarit të zyrës: 08:00 - 16:00 (e hënë deri të premte). Kandidatët e suksesshëm mund të ftohen për një intervistë. Mosparaqitja e dokumenteve të kërkuara do të rezultojë në skualifikim.

Shprehja e interesit, përfshirë një CV dhe Letër Motivimi së bashku me (të gjitha dokumentet e tjera që lidhen me vërtetimin e përvojës dhe arsimit) mund të dorëzohen në adresën e mëposhtme procurement.SAS@rks-gov.net deri më 5 tetor 2026, ora 16:00. Kandidatët e suksesshëm mund të ftohen për një intervistë. Mosparaqitja e dokumenteve të kërkuara do të rezultojë në skualifikim.


Adresa: Projekti i Reformës së Sistemit të Ndihmës Sociale të Kosovës (SAS)
Njësia e Koordinimit të Projekteve – PCU, Sheshi “Edit Durham” nr. 46,
Kati/Numri i dhomës: Ish-ndërtesa e Kino Armata, kati 1, zyra nr: 103
Qyteti: Prishtina
Kodi Postar: 10 000
Vendi: Republika e Kosovës
Telefoni: +383 49 217 410
Adresa elektronike: procurement.SAS@rks-gov.net













